Paziņojums, ar kuru skaidroti paziņojumi par antidempinga un antisubsidēšanas procedūras sākšanu attiecībā uz konkrētu Ķīnas Tautas Republikas un Ēģiptes izcelsmes austu un/vai sašūtu stikla šķiedras audumu importu

(2019/C 314/06)

Komisija 2019. gada 21. februārī publicēja paziņojumu par antidempinga izmeklēšanas sākšanu attiecībā uz konkrētu Ķīnas Tautas Republikas un Ēģiptes izcelsmes austu un/vai sašūtu stikla šķiedras audumu importu (1) (“2019. gada 21. februāra paziņojums”).

Komisija 2019. gada 16. maijā publicēja paziņojumu par antisubsidēšanas izmeklēšanas sākšanu attiecībā uz konkrētu Ķīnas Tautas Republikas un Ēģiptes izcelsmes austu un/vai sašūtu stikla šķiedras audumu importu (2) (“2019. gada 16. maija paziņojums”).

Minētajos paziņojumos izmeklējamais ražojums aprakstīts šādi:

“Ražojums, uz kuru attiecas šī izmeklēšana, ir austi un/vai sašūti audumi no nepārtrauktas stikla elementāršķiedras grīstēm vai pavedieniem, izņemot impregnētus vai priekšpiesūcinātus (pre-preg) izstrādājumus un izņemot sieta audumus, kam gan garumā, gan platumā sieta acs izmērs ir lielāks par 1,8 mm un kas sver vairāk nekā 35 g/m2 (“izmeklējamais ražojums”).”

Izmeklēšanās Komisija konstatēja, ka daži ekonomikas dalībnieki varētu būt nepareizi interpretējuši ražojuma, uz kuru attiecas izmeklēšana, apraksta formulējumu.

Tāpēc Komisija ir nolēmusi paskaidrot 2019. gada 21. februāra paziņojumu un 2019. gada 16. maija paziņojumu, lai visām ieinteresētajām personām atspoguļotu pašreizējās izmeklēšanas faktisko darbības jomu un dotu attiecīgajiem ekonomikas dalībniekiem, kuri varētu nebūt pieteikušies, jo domājuši, ka minētā procedūra uz viņiem neattiecas, (galvenokārt lietotājiem un nesaistītiem importētājiem) iespēju iesniegt atbildes uz anketas jautājumiem, pamatojoties uz izmeklējamā ražojuma precizēto definīciju un minētā ražojuma pilnīgu produkta kontroles numura (“PKN”) tabulu.

Papildu informācija tiks iekļauta arī anotācijā, kas pievienota ieinteresētajām personām pieejamajiem dokumentiem.

1. Skaidrojums par izmeklējamo ražojumu

2019. gada 21. februāra paziņojuma un 2019. gada 16. maija paziņojuma 2. punktā izmeklējamais ražojums aprakstīts šādi:

“Ražojums, uz kuru attiecas šī izmeklēšana, ir austi un/vai sašūti audumi no nepārtrauktas stikla elementāršķiedras grīstēm vai pavedieniem, izņemot impregnētus vai priekšpiesūcinātus (pre-preg) izstrādājumus un izņemot sieta audumus, kam gan garumā, gan platumā sieta acs izmērs ir lielāks par 1,8 mm un kas sver vairāk nekā 35 g/m2 (“izmeklējamais ražojums”).”

Kā paskaidrots iepriekš, izmeklēšanās Komisija konstatēja, ka daži ekonomikas dalībnieki varētu būt nepareizi interpretējuši iepriekš minēto aprakstu un varētu būt nolēmuši nepieteikties, pamatojoties uz nepareizi izprastu izmeklējamā ražojuma definīciju.

Tāpēc Komisija uzskata par lietderīgu paskaidrot, ka ražojums, uz kuru attiecas šī izmeklēšana, ir austi un/vai sašūti audumi no nepārtrauktas stikla elementāršķiedras grīstēm un/vai pavedieniem, ar citiem elementiem vai bez tiem, izņemot impregnētus vai priekšpiesūcinātus (pre-preg) izstrādājumus un izņemot sieta audumus, kam gan garumā, gan platumā sieta acs izmērs ir lielāks par 1,8 mm un kas sver vairāk nekā 35 g/m2 (“izmeklējamais ražojums”).

Tālāk informācijai sīkāk norādīti Taric kodi, kuri attiecas uz izmeklējamo ražojumu.

Lai novērstu šaubas, Komisija atzīmē, ka šim skaidrojumam nav būtiskas ietekmes uz Komisijas analīzi par apgalvojumiem par dempingu/subsidēšanu un kaitējumu, kura pilnībā aptver izmeklēšanas darbības jomu. Tas ir tādēļ, ka no ieinteresētajām personām saņemtā informācija par dempingu/subsidēšanu un kaitējumu tika apkopota daudz detalizētākā līmenī, norādot izmeklējamā ražojuma PKN.

Skaidrības labad Komisija publicē PKN tabulu, kas pievienota Savienības ražošanas nozarei un ražotājiem eksportētājiem iesniegtajām anketām.

Lauka apraksts Lauka formāts Vērtības Skaidrojums Pārdošanas formāts N 1: Rullis Izmantot numuru, kas atbilst ražojuma pārdošanas formātam. Gadījumos, kad ražojumu pārdod partijās, komplektos vai pakās, ņemot vērā to, ka vairāki atšķirīgi audumi tiek pārdoti kopā, nebūtu jānorāda pārējie PKN raksturlielumi, un tādējādi PKN vajadzētu būt viencipara skaitlim. 2: Griezts pēc formas 3: Pārdod dažādu audumu pakā vai komplektā Auduma veids XX WR: austa grīste un/vai nešķeterēts pavediens Izmantot tos divus burtus, kas atbilst ražojuma veidam. “TY” izmantot tikai audumiem, kas nesatur grīstes vai nešķeterētos pavedienus. NU: necilpotas (sašūtas) grīstes un/vai nešķeterētā pavediena audumi – vienass un vienvirziena (3) NM: necilpotas (sašūtas) grīstes un/vai nešķeterētā pavediena audumi – vairākasu CG: grīstes un/vai nešķeterētā pavediena stikla šķiedras kompleksi – 100 % stikla šķiedra (4) CM: grīstes un/vai nešķeterētā pavediena audumu stikla šķiedras kompleksi – jaukta šķiedra (5) Stikla veids XX EG: E vai ECR stikls (ar zemu bora saturu) Izmantot tos divus burtus, kas atbilst izmantotajam stikla veidam. HG: augsta stiepes moduļa stikls Virsmas svars – svars gramos uz kvadrātmetru (g/m2), ieskaitot stikla šķiedras paklāju, plīvuru u. c. N 1: zem 300 g/m2 Izmantot skaitli, kas atbilst ražojuma virsmas svara diapazonam. 2: 301 līdz 600 g/m2 3: 601 līdz 800 g/m2 4: 801 līdz 1 200 g/m2 5: 1 201 līdz 1 500 g/m2 6: 1 501 līdz 1 800 g/m2 7: 1 801 līdz 2 400 g/m2 8: virs 2 400 g/m2 Grīstu/pavedienu blīvums (tekos) X Z: mazāks nekā 300 teki Izmantot burtu, kas atbilst ražojuma grīstes blīvumam. Norādīt audumā (pēc masas) visvairāk esošās grīstes/pavediena blīvumu (tekos). Ja gatavajā izstrādājumā divām atšķirīga blīvuma (tekos) grīstēm vai pavedieniem masa ir vienāda, norādīt tikai lielākā blīvuma (tekos) grīsti/pavedienu. A: 300 teki B: 600 teki C: 900 teki D: 1 100 teki E: 1 200 teki F: 2 300 teki G: 2 400 teki H: 3 600 teki I: 4 800 teki J: citi, sk. CSM (cirstās šķiedras paklāji), saliktās grīstes/pavedieni, …

2. Taric kodi

Lai novērstu turpmākus pārpratumus, Komisija arī precizē Taric kodus, kuri vienīgi informācijai iekļauti 2019. gada 21. februāra paziņojuma 3. punkta pirmajā daļā un 2019. gada 16. maija paziņojuma 3. punkta pirmajā daļā.

Pilnībā visi kodi, kuri attiecas uz izmeklējamo ražojumu, ir šādi: KN kodi ex 7019 39 00, ex 7019 40 00, ex 7019 59 00 un ex 7019 90 00 (Taric kodi 7019390080, 7019400080, 7019590080 un 7019900080).

Tāpat kā iepriekš, KN un Taric kodi ir norādīti tikai informatīviem nolūkiem.

3. Procedūra

Ieinteresētās personas, kuras uzskata, ka uz tām attiecas šis skaidrojums, vai kuras varētu nebūt pieteikušās, jo domājušas, ka minētā procedūra uz tām neattiecas, tiek aicinātas 7 dienu laikā no šā paziņojuma publicēšanas sazināties ar Komisiju, lai pieteiktos un, ja vēlas, pieprasītu anketu.

Tas izdarāms, izmantojot kādu no tālāk norādītajām e-pasta adresēm:

TRADE-AD653-GFF-DUMPING-CHINA@ec.europa.eu

TRADE-AD653-GFF-DUMPING-EGYPT@ec.europa.eu vai

TRADE-AD653-GFF-INJURY@ec.europa.eu

TRADE-AS656-GFF-SUBSIDY@ec.europa.eu vai

TRADE-AS656-GFF-INJURY@ec.europa.eu

Piezīmes un informācija, kas tiks saņemta atbildē uz šo paziņojumu, kā arī jebkāda turpmāka informācija šajā sakarā tiks iekļauta anotācijā, kura pievienota ieinteresētajām personām pieejamajiem dokumentiem.

(1) OV C 68, 21.2.2019., 29. lpp.

(2) OV C 167, 16.5.2019., 13. lpp.

(3) “Vienvirziena” nozīmē vismaz 90 % vienā virzienā.

(4) Izņemot šujamos pavedienus, kas var būt arī poliesters vai cita šķiedra.

(5) Piemēram, poliestera serde vai plīvurs. Šujamie pavedieni no poliestera vai citas šķiedras neveidos kompleksu jauktas šķiedras kompleksam šajā klasifikācijā.